钦定古今图书集成/明伦汇编/官常典/第318卷 > 薛三省
## 钦定古今图书集成/明伦汇编/官常典/第318卷 > 薛三省

按《明外史薛三才传》：“三省，三才弟也，字鲁淑，万历二
十九年进士，改庶吉士，授检讨。光宗已为太子，福王
尚留京师，疏请王之国。历官庶子，乞假归。天启初，起
少詹事，累迁礼部尚书。毛文龙以边功媚魏忠贤，请
宣捷告庙，三省持不可，遂移疾乞归，诏落职闲住。崇
祯初，起南京礼部尚书，辞不拜。七年，再起故官，协理”
詹事府，仍不赴。卒。赠太子太保，谥《文介》。